兩種過程都同前額葉（prefrontal cortex）有啦掕，前額葉嘅前部同內側同回想零舍有關係，而外側啲嘅區域就同熟悉訊號（familiarity signal）比較有關－熟悉訊號係前額葉同內側顳葉（medial temporal lobe）射嘅一個訊號，會話俾第啲腦區聽某個外界刺激「望落有幾熟」，而如果有一個外界刺激望落有返咁上下熟（熟悉訊號有咁上下強）嘅話，個人就會認得呢個刺激係之前感知過嘅。